П Р О Т О К О Л  № 16
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 02.07.2025 г. 

Днес, 02.07.2025 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев
	    Драгомир Кояджиков 
  Стефан Гроздев 
	    Севдалин Мавров 

На заседанието присъстват: Стефка Тодорова, експертен сътрудник на комисията, Маргарита Лакова, главен експерт-съдебна администрация и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  13.06.2025 г. – 27.06.2025 г. 

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомленията от председателя на Районен съд – Ихтиман за прекратено трудово правоотношение със съдебен служител на длъжност „административен секретар“, считано от 18.06.2025 г. и за назначен съдебен служител на длъжност „съдебен секретар“, считано от 16.06.2025 г., съгласно протокол № 9/26.03.2025 г. на комисията.
и
НЕ ВЪЗРАЗЯВА назначаването по реда на чл. 343, ал. 2 от ЗСВ на съдебен служител, заемащ длъжност „съдебен секретар“ на св. щ. бр. за „административен секретар“, в случай че отговаря на изискванията за заемане на длъжността, съгласно чл. 9, ал. 2 и 3 от ПАС, Класификатора на длъжностите в администрацията на съдилищата и Правилата за прилагането му в Районен съд – Ихтиман.
ДАВА СЪГЛАСИЕ за обявяване и провеждане на конкурс за 1 /една / щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Ихтиман.

1.2. ПРИЕМА ЗА СВЕДЕНИЕ уведомлението от председателя на Районен съд – Перник за прекратено трудово правоотношение със съдебен служител на длъжност „призовкар“, поради назначаването му на длъжност „съдебен деловодител“, считано от 18.06.2025 г.,
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „призовкар“ при спазване разпоредбите на чл. 343 от ЗСВ и чл. 138 от ПАС в Районен съд – Перник.

1.3. ПРИЕМА ЗА СВЕДЕНИЕ уведомленията от и.ф. председател на Районен съд – Пловдив за предстоящо прекратяване на трудовото правоотношение с двама съдебни служители на длъжности: „човешки ресурси“, считано от 07.07.2025 г. и „куриер“, считано от 13.07.2025 г. 
и
НЕ ВЪЗРАЗЯВА съдебен служител, заемащ длъжност „съдебен деловодител“ да бъде назначен по реда на чл. 343, ал. 2 от ЗСВ на щ. бр. за „човешки ресурси“ след освобождаване на щата, считано от 07.07.2025 г.
ДАВА СЪГЛАСИЕ за предприемане на действия по назначаване на съдебни служители за 1 /една/ щ. бр. за длъжност „съдебен деловодител“ и 1 /една/ щ. бр. за длъжност „куриер“ при спазване разпоредбите на чл. 343 от ЗСВ и чл. 138 от ПАС в Районен съд – Пловдив.

1.4. ПРИЕМА ЗА СВЕДЕНИЕ уведомлението от и.ф. председател на Окръжен съд – Пазарджик за възлагане функциите на длъжност „призовкар“ на съдебния служител, назначен на длъжност „връзки с обществеността“, считано от 23.06.2025 г.

1.5. ПРИЕМА ЗА СВЕДЕНИЕ уведомлението от председателя на Районен съд – Стара Загора за предстоящо прекратяване на трудовото правоотношение със съдебен служител на длъжност „съдебен администратор“, считано от 01.09.2025 г., с искане за:
- назначаване по реда на чл. 343, ал. 2 от ЗСВ на съдебния служител, заемащ длъжност „административен секретар“ на предстоящата да се освободи щ. бр. за „съдебен администратор“,
- назначаване по реда на чл. 343, ал. 2 от ЗСВ на съдебния служител, заемащ длъжност „съдебен деловодител-регистратура“ на длъжност „административен секретар“,
- обявяване и провеждане на конкурс за длъжност „съдебен деловодител“ и назначаване на съдебен служител по реда на чл. 68, ал. 1, т. 4 от КТ
и
НЕ ДАВА СЪГЛАСИЕ за исканите назначавания по реда на чл. 343, ал. 2 от ЗСВ.
Обръща внимание на председателя на Районен съд – Стара Загора, че съгласно изискванията в чл. 357, ал. 3 и ал. 4 от ЗСВ назначаването на „съдебен администратор“ се извършва задължително след провеждане на конкурс. Следва да се отчете, че „съдебният администратор“ е със специален статут и функции, които са изрично регламентирани в чл. 4 и следващите от ПАС. Длъжността е със специфични ръководни функции, различни от тези на административния секретар.
ДАВА СЪГЛАСИЕ на председателя на Районен съд – Стара Загора за обявяване и провеждане на конкурс за назначаване на съдебен служител на 1 /една/ щ. бр. за длъжност „съдебен администратор“ по реда на чл. 357, ал. 3 и ал. 4 от ЗСВ и при спазване изискванията на Правилника за администрацията на съдилищата, Класификатора на длъжностите в администрацията на съдилищата и Правилата за прилагането му.

1.6. ПРИЕМА ЗА СВЕДЕНИЕ уведомлението от и.ф. председател на Районен съд – Велико Търново за предстоящо прекратяване на трудовото правоотношение със съдебен служител на длъжност „съдебен секретар“, считано от 18.07.2025 г. 
и
НЕ ВЪЗРАЗЯВА съдебен служител, заемащ длъжност „съдебен секретар“, назначен след проведен конкурс по реда на чл. 68, ал. 1, т. 3 от КТ да бъде назначен по реда на чл. 67, ал. 1, т. 1 на 1 /една/ щ. бр. за длъжност „съдебен секретар“,  считано от 18.07.2025 г., в Районен съд – Велико Търново. 

1.7. ПРИЕМА ЗА СВЕДЕНИЕ уведомлението от председателя на Районен съд – Горна Оряховица за предстоящо прекратяване на трудовото правоотношение със съдебен служител на длъжност „системен администратор“, считано от 01.09.2025 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „системен администратор“ при спазване разпоредбите на чл. 343 от ЗСВ и чл. 138 от ПАС в Районен съд – Горна Оряховица.

1.8. ПРИЕМА ЗА СВЕДЕНИЕ уведомлението от председателя на Районен съд – Шумен за прекратено трудово правоотношение със съдебен служител на длъжност „призовкар“, считано от 23.06.2025 г. 
и
ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „призовкар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр в Районен съд – Шумен.

1.9. ПРИЕМА ЗА СВЕДЕНИЕ уведомлението от председателя на Окръжен съд – Бургас за предстоящо прекратяване на трудовото правоотношение със съдебен служител на длъжност „призовкар“, считано от 13.08.2025 г. 
и
1.9.1. НЕ ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „призовкар“ в Окръжен съд – Бургас.
1.9.2. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ. бр. за длъжност „призовкар“ по щата на Окръжен съд – Бургас.
МОТИВИ: Ниска натовареност, което е тенденция за последните години. Броят на делата за разглеждане от един съдия месечно за 2024 г. в ОС-Бургас е 10,86 при 14,61 средно за ОС. С решения на Пленума на ВСС през последните две години са съкратени 2 щ. бр. за съдия, които са преразпределени в съдилища с по-висока натовареност. Предвид изложеното комисията счита, че съкращаването на една щ. бр. за посочената длъжност не следва да се отрази на работата в съда.
1.9.3. ИЗПРАЩА решението на председателя на Окръжен съд – Бургас, за становище, което да изпрати в тридневен срок след получаването му.

2. ОТНОСНО: Становища от административни ръководители във връзка с решение на КСА-СК по протокол № 12/14.05.2025 г., т. 13.3. относно необходимостта от щ.бр. за посочените длъжности, както следва:
2.1. Окръжен съд – Враца - 1 /една/ щ. бр. чистач – служителят придобива право на пенсия за ОСВ /осигурителен стаж и възраст/  през м. юни 2025 г.
2.2. Окръжен съд – Монтана - 1 /една/ щ. бр. съдебен деловодител,  служителят е придобил право на пенсия за ОСВ  през м. ноември 2024 г.
2.3. Окръжен съд – Разград - 1 /една/ щ. бр. съдебен деловодител – служителят придобива право на пенсия за ОСВ през м. юни 2025 г.
2.4. Окръжен съд – Шумен - 1 /една/ щ. бр. съдебен деловодител, служителят е придобил право на пенсия за ОСВ през м. март 2025 г.
2.5. Окръжен съд – Ямбол - 1 /една/ щ. бр. съдебен деловодител – служителят придобива право на пенсия за ОСВ през м.  декември 2025 г.
2.6. Районен съд – Кюстендил - 1 /една/ щ. бр. съдебен деловодител – служителят придобива право на пенсия за ОСВ през м. октомври 2025 г.
2.7. Районен съд – Разград - 1 /една/ щ. бр. съдебен деловодител – служителят придобива право на пенсия за ОСВ през м. август 2025 г.
2.8. Районен съд – Смолян - 1 /една/ щ. бр. човешки ресурси – служителят придобива право на пенсия за ОСВ през м.  септември 2025 г. 
2.9. Районен съд – Шумен - 1 /една/ щ. бр. съдебен деловодител – служителят придобива право на пенсия за ОСВ през м. декември 2025 г.
2.10. Районен съд – Ямбол - 1 /една/ щ. бр. съдебен деловодител – служителят е придобил право на пенсия за ОСВ през м. март 2025 г.
2.11. Районен съд – Пещера - 1 /една/ щ. бр. призовкар – служителят придобива право на пенсия за ОСВ през м. октомври 2025 г.
2.12. Районен съд – Бяла - 1 /една/ щ. бр. съдебен секретар – служителят придобива право на пенсия за ОСВ през м.  ноември 2025 г.
2.13. Районен съд – Тутракан - 1 /една/ щ. бр. съдебен секретар – служителят придобива право на пенсия за ОСВ през м. декември 2025 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ становищата от председателите на: Окръжен съд – Враца, Окръжен съд – Монтана, Окръжен съд – Разград, Окръжен съд – Шумен, Окръжен съд – Ямбол,  Районен съд – Кюстендил, Районен съд – Разград,  Районен съд – Смолян, Районен съд – Шумен, Районен съд – Ямбол, Районен съд – Пещера, Районен съд – Бяла и Районен съд – Тутракан във връзка с решение на Комисията по протокол № 12/14.05.2025 г., т. 13.3.
и

2.1. ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“ при спазване разпоредбите на чл. 343 от ЗСВ и чл. 138 от ПАС в Окръжен съд – Враца.
Съдебният служител, заемащ посочената длъжност е придобил право на пенсия за осигурителен стаж и възраст на 24.06.2025 г.

2.2.1.  НЕ ДАВА СЪГЛАСИЕ за провеждане на конкурс за 1 /една/ щ.бр. за длъжност „съдебен деловодител“ в Окръжен съд – Монтана.
2.2.2. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ.бр. за длъжност „съдебен деловодител“ по щата на Окръжен съд – Монтана.
МОТИВИ: Ниска натовареност на съда, което е тенденция за последните години. Броят на делата за разглеждане от един съдия месечно за 2024 г. е 10,64 при 14,61 средно за ОС и нарежда съда на 19 място от 28 общо. С решение на Пленума на ВСС от м. декември 2023 г. е съкратена 1 щ. бр. за съдия. Съотношението съдебни служители/съдии – 2,36 е над средното 2,24 за ОС. Съдът разполага с 8 щ.бр. за длъжност „съдебен деловодител“ и 11 щ.бр. за съдия. За оптимално се счита съотношение съдебни деловодители/съдии 1:2. Предвид изложеното комисията счита искането на председателя за обявяване на конкурс за заемане на една щ.бр. за посочената длъжност за неоснователно.
След съкращаването на една щ.бр. за длъжност „съдебен деловодител“ съотношението съдебни служители/съдии ще бъде 2,27.
2.2.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

2.3.1.  НЕ ДАВА СЪГЛАСИЕ за провеждане на конкурс за 1 /една/ щ.бр. за длъжност „съдебен деловодител“ в Окръжен съд – Разград.
2.3.2. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ.бр. за длъжност „съдебен деловодител“ по щата на Окръжен съд – Разград.
МОТИВИ: Високо съотношение съдебни служители/съдии – 2,50 при средно за окръжните съдилища 2,24. Окръжен съд – Разград традиционно е с ниска натовареност. Броят на делата за разглеждане от един съдия месечно за 2024 г. е 11,58 при 14,61 средно за ОС. Съдът разполага със 7 щ.бр. за длъжност „съдебен деловодител“ и 8 реално работещи съдии. За оптимално се счита съотношение съдебни деловодители/съдии 1:2. Предвид високото съотношение съдебни служители/съдии и показателите за натовареността на съда искането на председателя за обявяване на конкурс за заемане на една щ. бр. за длъжност „съдебен деловодител“ е неоснователно.
След съкращаването на една щ.бр. за посочената длъжност съотношението съдебни служители/съдии ще бъде 2,40, отново над средното.
2.3.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

2.4.1. НЕ ДАВА СЪГЛАСИЕ за провеждане на конкурс за 1 /една/ щ.бр. за длъжност „съдебен деловодител“ в Окръжен съд – Шумен.
2.4.2. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ.бр. за длъжност „съдебен деловодител“ по щата на Окръжен съд – Шумен.
МОТИВИ: Изключително високо съотношение съдебни служители/съдии – 2,77 при средно за окръжните съдилища 2,24 и нарежда съда на второ място по обезпеченост със съдебни служители от 28 съдилища общо. ОС-Шумен традиционно е с натовареност под средната за окръжните съдилища. Броят на делата за разглеждане от един съдия месечно за 2024 г. е 10,01 при 14,61 средно за ОС и нарежда съда на 23 място. Съдът разполага с 8 щ.бр. за длъжност „съдебен деловодител“ и 12 реално работещи съдии. За оптимално се счита съотношение съдебни деловодители/съдии 1:2. Предвид високото съотношение съдебни служители/съдии и ниската натовареност на съда искането на председателя за обявяване на конкурс за заемане на една щ.бр. за длъжност „съдебен деловодител“ е неоснователно.
След съкращаването на една щ.бр. за посочената длъжност съотношението съдебни служители/съдии ще бъде 2,69, отново над средното.
2.4.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

2.5.1. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ.бр. за длъжност „съдебен деловодител“ по щата на Окръжен съд – Ямбол.
МОТИВИ: Изключително високо съотношение съдебни служители/съдии – 2,70 при средно за окръжните съдилища 2,24 и нарежда съда на трето място по обезпеченост със съдебни служители от 28 съдилища общо. ОС-Ямбол традиционно е с натовареност под средната за окръжните съдилища, поради което през последните години с решения на Пленума на ВСС са съкратени 3 щ.бр. за съдия. Броят на делата за разглеждане от един съдия месечно за 2024 г. е 11,86 при 14,61 средно за ОС. Съдът разполага с 9 щ.бр. за длъжност „съдебен деловодител“ и 7 реално работещи съдии. За оптимално се счита съотношение съдебни деловодители/съдии 1:2. Високото съотношение съдебни служители/съдии показва, че съдът разполага с вътрешен ресурс за справяне с работата при оптимизиране на съдебните служители за обслужване на правосъдната дейност.
След съкращаването на една щ.бр. за посочената длъжност съотношението съдебни служители/съдии ще бъде 2,60, отново над средното.
2.5.2. ВНАСЯ в заседание на Съдийската колегия на Висшия съдебен съвет, за разглеждане и произнасяне.

2.6. ДАВА СЪГЛАСИЕ за предприемане на действия по назначаване на съдебен служител на 1 /една/ щ.бр. за длъжност „съдебен деловодител“ при спазване разпоредбите на чл. 343 от ЗСВ и чл. 138 от ПАС в Районен съд – Кюстендил.
Съдебният служител, заемащ посочената длъжност придобива право на пенсия за осигурителен стаж и възраст на 14.10.2025 г.

2.7.1. НЕ ДАВА СЪГЛАСИЕ за провеждане на конкурс за 1 /една/ щ.бр. за длъжност „съдебен деловодител“ в Районен съд – Разград.
2.7.2. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ.бр. за длъжност „съдебен деловодител“ по щата на Районен съд – Разград.
МОТИВИ: Натовареността на съда за последните три години е под средната за РС в областните градове. Броят на делата за разглеждане от един съдия месечно за 2024 г. е 43,21 при 52,54 средно и нарежда съда на 20 място от 27 съдилища общо. По щат РС-Разград разполага с 8 щ.бр. за съдия, 6 щ.бр. за длъжност „съдебен деловодител“. За оптимално се счита съотношение съдебни деловодители/съдии 1:2. Предвид ниската натовареност на съда искането на председателя за обявяване на конкурс за заемане на щ.бр. за посочената длъжност е неоснователно.
2.7.3. ВНАСЯ в заседание на Съдийската колегия на Висшия съдебен съвет, за разглеждане и произнасяне.

2.8.1. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ.бр. за длъжност „човешки ресурси“ по щата на Районен съд – Смолян.
МОТИВИ: Изключително високо съотношение съдебни служители/съдии – 4,00 при средно за РС в областните градове 2,95 и нарежда съда на второ място по обезпеченост със съдебни служители от 27 съдилища общо. РС-Смолян традиционно е с ниска натовареност.  Броят на делата за разглеждане от един съдия месечно за 2024 г. е 46,02 при 52,54 средно. Общата щатна численост на съда е 25 щ.бр., в т. ч. 5 съдии и 20 съдебни служители, от които главен счетоводител, административен секретар, 1 щ.бр. за  счетоводител и 1 щ.бр. за  човешки ресурси. Високото съотношение съдебни служители/съдии и посочените щ.бр. от общата администрация сочи, че съдът разполага с вътрешен ресурс за преразпределяне функциите на длъжността „човешки ресурси“.
След съкращаването на една щ.бр. за посочената длъжност съотношението съдебни служители/съдии ще бъде 3,80, отново много над средното за РС в областните градове.
2.8.2. ВНАСЯ в заседание на Съдийската колегия на Висшия съдебен съвет, за разглеждане и произнасяне.

2.9.1. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ.бр. за длъжност „съдебен деловодител“ по щата на Районен съд – Шумен, считано от 01.01.2026 г.
МОТИВИ: РС-Шумен традиционно е с ниска натовареност.  Броят на делата за разглеждане от един съдия месечно за 2024 г. е 45,26 при 52,54 средно за РС в областните градове. Съотношение съдебни служители/съдии – 3,07 е под средното за РС в областните градове, което е  2,95. По щат РС-Шумен разполага с 14 щ.бр. за съдия и 13 щ.бр. за длъжност „съдебен деловодител“, което е над приетото за оптимално съотношение съдебни деловодители/съдии 1:2. 
След съкращаването на една щ.бр. за посочената длъжност съотношението съдебни служители/съдии ще бъде 3,00.
2.9.2. ВНАСЯ в заседание на Съдийската колегия на Висшия съдебен съвет, за разглеждане и произнасяне.

2.10.1. ДАВА СЪГЛАСИЕ за предприемане на действия по заемане на 1 /една/ щ.бр. за длъжност „куриер-чистач“, която ще бъде свободна, считано от 01.12.2025 г., в Районен съд – Ямбол.
2.10.2. НЕ ДАВА СЪГЛАСИЕ за заемане на 1 /една/ щ.бр. за длъжност „съдебен деловодител“, която ще бъде свободна, считано от 01.09.2025 г., в Районен съд – Ямбол.
2.10.3. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да СЪКРАТИ 1 /една/ щ.бр. за длъжност „съдебен деловодител“ по щата на Районен съд – Ямбол.
МОТИВИ: Натовареността на съда за последните години е под средната за РС в областните градове. Броят на делата за разглеждане от един съдия месечно за 2024 г. е 44,48 при 52,54 средно и нарежда съда на 20 място от 27 съдилища общо. Съотношението съдебни служители/съдии – 3,08 е над средното – 2,95. По щат РС-Ямбол разполага с 13 щ.бр. за съдия и 7 щ.бр. за длъжност „съдебен деловодител“. Оптималното съотношение съдебни деловодители/съдии е 1:2. Освен посочените 7 щ.бр. за длъжността съдът има още 4 щ.бр. съдебни деловодители в Съдебно-изпълнителната служба, 1 щ.бр. в Бюрото по съдимост  и 1 щ.бр. в Регистратура. Предвид изложеното искането на председателя за заемане на щ.бр. за длъжност „съдебен деловодител“ е неоснователно.
След съкращаването на една щ.бр. за посочената длъжност съотношението съдебни служители/съдии ще бъде 3,00.
2.10.4. ВНАСЯ в заседание на Съдийската колегия на Висшия съдебен съвет, за разглеждане и произнасяне.

2.11. ДАВА СЪГЛАСИЕ за предприемане на действия по назначаване на съдебен служител на 1 /една/ щ.бр. за длъжност „призовкар“ при спазване разпоредбите на чл. 343 от ЗСВ и чл. 138 от ПАС в Районен съд – Пещера.
Съдебният служител, заемащ посочената длъжност придобива право на пенсия за осигурителен стаж и възраст на 02.10.2025 г.

2.12.1. ДАВА СЪГЛАСИЕ за предприемане на действия по назначаване на съдебен служител на 1 /една/ щ.бр. за длъжност „съдебен секретар“ при спазване разпоредбите на чл. 343 от ЗСВ и чл. 138 от ПАС в Районен съд – Бяла.
Съдебният служител, заемащ посочената длъжност придобива право на пенсия за осигурителен стаж и възраст на 07.11.2025 г.
2.12.2. НЕ ВЪЗРАЗЯВА на щ.бр. за длъжност „административен секретар“, която ще бъде свободна, считано от 05.08.2025 г., по реда на чл. 343, ал. 2 от ЗСВ да бъде  назначен съдебен служител, заемащ длъжност „съдебен секретар“, в случай че отговаря на изискванията за заемане на длъжността, съгласно чл. 9, ал. 2 и 3 от ПАС, Класификатора на длъжностите в администрацията на съдилищата и Правилата за прилагането му в Районен съд – Бяла.
2.12.3. ДАВА СЪГЛАСИЕ за обявяване и провеждане на конкурс за 1 /една/ щ.бр. за длъжност „съдебен секретар“ в Районен съд – Бяла.

2.13. ДАВА СЪГЛАСИЕ за предприемане на действия по назначаване на съдебен служител на 1 /една/ щ.бр. за длъжност „съдебен секретар“ при спазване разпоредбите на чл. 343 от ЗСВ и чл. 138 от ПАС в Районен съд – Тутракан.
Съдебният служител, заемащ посочената длъжност придобива право на пенсия за осигурителен стаж и възраст на 08.12.2025 г.

3. ОТНОСНО: Искане рег. индекс ВСС-10369/26.06.2025 г. от и.ф. председател на Районен съд – Разлог за разкриване на 1 /една/ щ.бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	3.1. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да РАЗКРИЕ 1 /една/ щ. бр. за длъжност „съдебен помощник“ по щата на Районен съд – Разлог.
МОТИВИ: Изключително висока натовареност, което е тенденция за РС-Разлог. Броят на делата за разглеждане от един съдия месечно за 2024 г. е 72,09 при 43,42 за РС, извън областните градове и поставя съда на първо място от общо 86 съдилища. Към момента РС-Разлог по щат разполага с 6 щ. бр. за съдия, като през последните години съдът работи с намален съдийски щат, който на моменти се е свеждал до трима съдии. Налице е необходимост от разкриване на една щ. бр. за длъжност „съдебен помощник“ предвид  намаленият състав действащи съдии и увеличения брой новопостъпили дела, с което е формирано забавяне в съдопроизводствените действия. 
Съотношението съдебни служители/съдии – 3,50 е много под средното за РС, извън областните градове, което е 4,09. След разкриването на една щ. бр. за посочената длъжност това съотношение ще бъде 3,67. 
3.2. ВНАСЯ в заседание на Съдийската колегия на ВСС, за разглеждане и произнасяне.

ДОПЪЛНИТЕЛНИ ТОЧКИ:

4. ОТНОСНО: Искане рег. индекс ВСС-9712/10.06.2025 г. от председателя на Районен съд – Луковит за разкриване на 1 /една/ щ.бр. за длъжност „съдебен помощник“. 
/отложено за разглеждане с пр. № 15/18.06.2025 г./

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да РАЗКРИЕ 1 /една/ щ.бр. за длъжност „съдебен помощник“ по щата на Районен съд – Луковит.
МОТИВИ: Висока натовареност. Броят на делата за разглеждане от един съдия месечно за 2024 г. е 51,52 при 43,42 средно за РС, извън областните градове и нарежда съда на 20 място от общо 86 съдилища.  Налице е увеличение на постъпилите дела: през 2022 г. – 978 бр., 2023 г. – 1 126 бр. и 2024 г. – 1 199 бр. По щат РС-Луковит разполага с 3 щ. бр. за съдия, но реално работещите през последните четири години са двама съдии, което води до затруднение в правораздавателния процес. С цел подпомагане на съдиите и концентрирането им върху същинската правна работа, качествено правораздаване и справяне с натовареността е необходимо разкриването на една щ бр. за длъжност „съдебен помощник“.
4.2. ВНАСЯ в заседание на Съдийската колегия на ВСС, за разглеждане и произнасяне.

5. ОТНОСНО: Искане рег. индекс ВСС-1514/16.12.2024 г. от председателя на Районен съд – Ботевград за разкриване на 1 /една/ щ.бр. за длъжност „чистач“.
/отложено за разглеждане с пр. № 2/22.01.2025 г./

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ПРЕДЛАГА на Съдийската колегия на Висшия съдебен съвет, на основание чл. 30, ал. 5, т. 8 от ЗСВ  да РАЗКРИЕ 1 /една/ щ.бр. за длъжност „чистач“ по щата на Районен съд – Ботевград.
МОТИВИ: Общата щатна численост на РС-Ботевград е 33 щ.бр. в т. ч. 8 съдии, 1 съдия по вписванията, 2 ДСИ и 22 съдебни служители и само с 1 щ.бр. за длъжност „чистач“. Съдебната палата в гр. Ботевград се състои от 3 етажа и сутерен с РЗП 2 590,87 кв. м. и се помещават още РП-Ботевград, ОЗ „Охрана“- София област и Служба по вписванията. Ползваемите площи от РС-Ботевград са 64,94 % от сградата – заема първи и трети етаж, заседателна зала етаж 2 и сутерен, в който се намират всички технически помещения, в т.ч. и арестите. 
Съотношението съдебни служители/съдии е изключително ниско – 2,75 при 4,09 средно за РС, извън областните градове и липсва възможност за разпределяне функциите по почистването на други служители. Предвид изложеното е налице необходимост от разкриване на още една щ.бр. за длъжност „чистач“.
След разкриването на една щ.бр. за посочената длъжност цитираното съотношение ще бъде 2,89, отново много под средното.
5.2. ВНАСЯ в заседание на Съдийската колегия на ВСС, за разглеждане и произнасяне.

ПРЕДСЕДАТЕЛ 			
НА КОМИСИЯТА:        /п/
				БОЯН НОВАНСКИ